  Майя Бывальцева Паспортъёсты но водительлы удостоверениосты многофункциональной центръёс пыр басьтыны луоз. Со сярысь пуктэтэз 8-тӥ гудырикошконэ юнматӥз Россилэн премьер-министрез Дмитрий Медведев. Та юрттӥськет вань центръёс понна одно быдэстоно луоз 2017-тӥ арын 1-тӥ тулыспалысен. «Одӥг укно» амалэн сётӥськись юрттӥськетъёсын списоке воштонъёс пыртэмын. Табере Россиын улӥсьёс МФЦ пыр паспортэз но загранпаспортэз, водительлэсь удостоверенизэ басьтыны яке воштыны быгатозы. Со сяна, вытъёс сярысь ивор яке йырсазез усыкмытӥсь суретъёсты кутэм понна административной кылкутон улэ шедьылэм яке шедьылымтэ сярысь справка дунтэк басьтыны луоз. Тодэ вайытом, 4-тӥ гудырикошконэ Россилэн премьер-министрез Дмитрий Медведев МФЦ-осты азинтон программая умойгес ужаны куриз. Со сярысь вераськон мынӥз Удмуртилэн тӧроеныз Александр Соловьёвен пумиськонын. Азьланяз вань кун юрттӥськетъёс многофункциональной центръёс пыр сётӥськыны кулэ. Александр Соловьёвлэн верамезъя, МФЦ-ос элькунысь ваньмаз 30 муниципал ёросъёсын ужало. Тегъёс: Мерлык ДмитрийМедведев Удмуртия Россия МФЦ АлександрСоловьёв паспорт  